ກະຊວງການຕ່າງປະເທດ ສະຫະລັດ ກ່າວວ່າ ລັດທິກໍ່ການຮ້າຍ “ຍັງຄົງເປັນໄພຂົ່ມຂູ່ ທີ່ແຜ່ຫຼາຍໃນທົ່ວໂລກ”
ກະຊວງການຕ່າງປະເທດ ໄດ້ສະຫຼຸບວ່າ ກຸ່ມ ອາລ-ໄກດາ “ໄດ້ຂະຫຍາຍການມີໜ້າຂອງພວກເຂົາ ໃນຕ່າງປະເທດ.
ກຸ່ມກໍ່ການຮ້າຍທັງຫຼາຍ ຍັງຄົງເປັນ “ໄພຂົ່ມຂູ່ຢ່າງຕໍ່ເນື່ອງ ແລະ ແຜ່ຫຼາຍໃນທົ່ວໂລກ” ໃນປີທີ່ຜ່ານມາ, ກະຊວງການຕ່າງປະເທດ ສະຫະລັດ ໄດ້ສະຫຼຸບໃນການປະເມີນຜົນຄັ້ງໃໝ່ເມື່ອວັນພະຫັດວານນີ້ “ສະຫະລັດ ແລະ ຄູ່ຮ່ວມຂອງເຂົາເຈົ້າໄດ້ທຳຄວາມກ້າວໜ້າທີ່ສຳຄັນຕໍ່ອົງການກໍ່ການຮ້າຍຕ່າງໆ,” ລາຍງານໄດ້ສະຫຼຸບ ກ່ຽວກັບ ການປະຕິບັດການຕໍ່ຕ້ານລັດທິກໍ່ການຮ້າຍຂອງປະເທດຕາເວັນຕົກ ຈົນຮອດທ້າຍປີ 2020, ເຊິ່ງແມ່ນປີສຸດທ້າຍຂອງການດຳລົງຕຳແໜ່ງໃນທຳນຽບຂາວຂອງອະດີດປະທານາທິບໍດີ ດໍໂນລ ທຣຳ ແນວໃດກໍຕາມ, ເຂົາເຈົ້າໄດ້ກ່າວວ່າ “ໄພຂົ່ມຂູ່ຈາກລັດທິກໍ່ການຮ້າຍໄດ້ກະຈາຍທາງດ້ານພູມສາດຫຼາຍກວ່າເກົ່າໃນພາກພື້ນຕ່າງໆທົ່ວໂລກ ” ລາຍງານໄດ້ກ່າວວ່າ ເຖິງແມ່ນວ່າກຸ່ມກໍ່ການຮ້າຍລັດອິສລາມໄດ້ສູນເສຍເຂດແດນທັງໝົດທີ່ພວກເຂົາໄດ້ຍຶດໃນປະເທດ ອີຣັກ ແລະ ຊີເຣຍ ກໍຕາມ, “ອົງການ ແລະ ສາຂາຕ່າງໆຂອງພວກເຂົາໄດ້ສືບຕໍ່ທີ່ຈະຂະຫຍາຍການຕໍ່ສູ້ລັດທິກໍ່ການຮ້າຍໃນທົ່ວໂລກ, ດຳເນີນການໂຈມຕີທີ່ຮ້າຍແຮງໃນທົ່ວໂລກ,” ສັງຫານປະຊາຊົນໃນປີ 2020 ຫຼາຍກວ່າປີໃດໆກ່ອນໜ້ານັ້ນ ລາຍງານໄດ້ກ່າວວ່າກຸ່ມ ອາລ-ໄກດາ ແລະ ຜູ້ເຂົ້າເປັນສະມາຊິກຂອງພວກເຂົາ ໄດ້ປະເຊີນກັບການສູນເສຍຜູ້ນຳ “ທີ່ສຳຄັນ” ສອງຄົນ, ແຕ່ເຄືອຂ່າຍຂອງພວກເຂົາ “ໄດ້ສືບຕໍ່ທີ່ຈະໃຊ້ປະໂຫຍດໃນພື້ນທີ່ໆບໍ່ໄດ້ຖືກຄວບຄຸມ, ເຂດຄວາມຂັດແຍ້ງ, ແລະ ຊ່ອງຫວ່າງດ້ານຄວາມປອດໄພໃນພາກຕາເວັນອອກກາງ ເພື່ອຈັດຫາແຫຼ່ງຊັບພະຍາກອນກໍ່ການຮ້າຍ ແລະ ດຳເນີນການໂຈມຕີກໍ່ການຮ້າຍ ” ກະຊວງການຕ່າງປະເທດໄດ້ສະຫຼຸບວ່າ ກຸ່ມ ອາລ-ໄກດາ “ໄດ້ຂະຫຍາຍການມີໜ້າຂອງພວກເຂົາໃນຕ່າງປະເທດ, ໂດຍສະເພາະໃນພາກຕາເວັນອອກກາງ ແລະ ອາຟຣິກາ, ກຸ່ມ AQAP ທີ່ເຂົ້າ ຮ່ວມເປັນສະມາຊິກຂອງພວກເຂົາ, ກຸ່ມ ອາລ-ຊາບັບ ໃນແຫຼມຮອນ ອາຟຣິກາ ຫຼື Horn of Africa, ແລະ ກຸ່ມ ຈາມາອັດ ນາເຊີ ອາລ-ອິສລາມ ວາລ ມຸສລີມິນ ໃນພາກພື້ນ ຊາແຮລ ຍັງຄົງມີ ການເຄື່ອນໄຫວຫຼາຍທີ່ສຸດ ແລະ ເປັນພວກກຸ່ມກໍ່ການຮ້າຍທີ່ອັນຕະລາຍທີ່ສຸດໃນໂລກ ” ນອກຈາກນັ້ນ, ເຂົາເຈົ້າໄດ້ກ່າວວ່າ, “ອີຣ່ານ ໄດ້ສືບຕໍ່ທີ່ຈະສະໜັບສະໜູນການກໍ່ການຮ້າຍໃນພາກພື້ນ ແລະ ທົ່ວໂລກໃນລະຫວ່າງປີ 2020 ຢູ່ໃນພາກພື້ນ, ອີຣ່ານ ໄດ້ສະໜັບສະໜູນກຸ່ມຕົວ ແທນ ແລະ ກຸ່ມຄູ່ຮ່ວມຕ່າງໆໃປະເທດ ບາເຣນ, ອີຣັກ, ເລບານອນ, ຊີເຣຍ ແລະ ເຢເມນ, ລວມທັງກຸ່ມ ເຮັສໂບລລາ ແລະ ຮາມາສ ດ້ວຍ ”